Мы махуэхэм
Мазаем и 4, щэбэт
Лышх узыфэм пэщIэтыным и дунейпсо махуэщ
1719 гъэм Пётр Езанэм Iэ щIидзащ Урысейм щыпсэухэр бжыным теухуа унафэм. Нэхъапэм апхуэдэ лэжьыгъэ къэралым щрагъэкIуэкIатэкъым.
1722 гъэм Пётр Езанэм къыдигъэкIащ Урысей империем и дзэхэм, къэрал IуэхущIапIэхэм я Iэтащхьэхэм яхуэгъэза, щхьэж иIыгъ къулыкъум ипкъ иткIэ ахэр зи унафэ щIэтынухэр щыубзыхуа законыр — «Къулыкъухэм ятеухуа табель»-р.
1789 гъэм Вашингтон Джордж США-м и япэ президенту хахащ.
1932 гъэм Лэйк-Плэсид (США) къыщызэIуахащ III ЩIымахуэ Олимп джэгухэр. Ахэр екIуэкIащ мазаем и 4 — 15-хэм.
1935 гъэм Москва и метром и гъущI гъуэгум япэ мафIэгур ирикIуащ.
1945 гъэм щIидзащ Кърым (Ялтэ) конференцым. Абы хэтащ СССР-м, США-м, Инджылызым я къэрал унафэщIхэу Сталин Иосиф, Рузвельт Франклин, Черчилль Уинстон сымэ. Абы щащIа унафэм иубзыхуауэ щытащ Европэр илъэс куэдкIэ зытета геополитикэ щытыкIэр.
1976 гъэм Инсбрук (Австрие) къыщызэIуахащ ХII щIымахуэ Олимп джэгухэр. Зэпеуэхэр мазаем и 4 — 15-м екIуэкIащ.
2004 гъэм «Facebook»-м лэжьэн щIидзащ.
Къэрал, дзэ къулыкъущIэ, Совет Союзым и Маршал, Совет Союзым тIэунейрэ и ЛIыхъужь, Социалист Лэжьыгъэм и ЛIыхъужь Ворошилов Климент къызэралъхурэ илъэси 136-рэ ирокъу.
Актёр, режиссёр, РСФСР-м и цIыхубэ артист Кваша Игорь къызэралъхурэ илъэс 84-рэ ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Белгъэрокъуэ Евгение къызэралъхурэ илъэс 85-рэ ирокъу.
ТхакIуэ, зэдзэкIакIуэ, КъБР-м щэнхабзэмкIэ щIыхь зиIэ и лэжьакIуэ Мэлбахъуэ Елбэрд къызэралъхурэ илъэс 78-рэ ирокъу.
УэрэджыIакIуэ, композитор цIэрыIуэ, Азербайджаным и цIыхубэ артист, а къэралым щэнхабзэмкIэ и министру щыта Полад Бюль-Бюль оглы и ныбжьыр илъэс 72-рэ ирокъу.
СССР-м спортымкIэ щIыхь зиIэ и мастер, Олимп джэгухэм лъэрыжэкIэ мылым къыщыфэн лIэужьыгъуэмкIэ тIэунейрэ я чемпион хъуа Гриньков Сергей къызэралъхурэ илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр 1 градус, жэщым щIыIэр градуси 2 — 1 щыхъунущ.
Мазаем и 5, тхьэмахуэ
1783 гъэм Италием щIыр щыхъеящ, нэхъапэм дунейм къыщыхъуахэм я нэхъ лъэщхэм икIи нэхъ кIыхьхэм ящыщу. МазитIкIэ екIуэкIа а къэхъукъащIэ шынагъуэм и эпицентрыр зыхуэза Реджо-ди-Калабрие къалэри нэгъуэщI жылагъуи 180-ри щIым щыщ ищIат, цIыху мин 60-м щIигъу хэкIуэдат.
Шотландием щыщ къэхутакIуэ, автомобилхэм щIалъхьэ хьэфэ шэрхъхэр къэзыгупсыса, ахэр къыщIэзыгъэкIыу щIэзыдза Данлон Джон къызэралъхурэ илъэси 177-рэ ирокъу.
Урыс тхакIуэ, литературэ критик, публицист Добролюбов Николай къызэралъхурэ илъэси 181-рэ ирокъу.
Совет Союзым и ЛIыхъужь Матросов Александр къызэралъхурэ илъэс 93-рэ ирокъу.
Лъэпкъхэм я зэныбжьэгъугъэм и Урысей университетыр къызэрызэрагъэпэщрэ илъэс 57-рэ ирокъу.
Къэбэрдей къэрал драмэ театрым илъэс куэдкIэ щылэжьа, УФ-м и цIыхубэ артист Токъуий Хъусен къызэралъхурэ илъэс 90 ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Тэрчыкъуэ Исуф къызэралъхурэ илъэс 89-рэ ирокъу.
Португалием щыщ, дунейм щынэхъ Iэзэ дыдэ футболистхэм хабжэ, Испанием и «Реал» (Мадрид) командэм щыджэгу Роналду Криштиану и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 5, жэщым градус 1 — 2 щыхъунущ.
Мазаем и 6, блыщхьэ
ЦIыхубзхэм я узыншагъэм зэран хуэхъу операцэхэр емыгъэкIуэкIыным и дунейпсо махуэщ
1936 гъэм Гармиш-Партенкирхен къалэм (Германие) къыщызэIуахащ IV ЩIымахуэ Олимп джэгухэр. Ахэр мазаем и 16 пщIондэ екIуэкIащ.
1968 гъэм Гренобль къалэм (Франджы) къыщызэIуахащ Х ЩIымахуэ Олимп джэгухэр. Ахэр мазаем и 18-м зэхуащIыжащ.
1918 гъэм Урысейр григориан махуэгъэпсым зэрыхуэкIуэм теухуа декрет къыдэкIащ.
1930 гъэм Совет Армэм и академическэ театр нэхъыщхьэр къызэIуахащ. Иджыпсту ар Урысеидзэм и академическэ театр нэхъыщхьэщ.
1935 гъэм «Кабардинка» къэрал къэфакIуэ ансамблым Советхэм я VII съездым и делегатхэм папщIэ Москва и Театр Иным концерт щитащ.
США-м и 40-нэ президент (1981 — 1989 гъэхэм тетащ а къулыкъум) Рейган Рональд къызэралъхурэ илъэси 106-рэ ирокъу.
КъБР-м и цIыхубэ артисткэ Тэмазэ Маржэнэт къызэралъхурэ илъэс 94-рэ ирокъу.
СССР-м узыншагъэр хъумэнымкIэ и отличник, КъБР-м и цIыхубэ дохутыр Тембот Мухьэмэд и ныбжьыр илъэс 79-рэ ирокъу.
Урысей продюсер, композитор, УФ-м гъуазджэхэмкIэ щIыхь зиIэ и лэжьакIуэ Матвиенкэ Игорь и ныбжьыр илъэс 57-рэ ирокъу.
Журналист, продюсер, «Япэ канал» телекомпанием и генеральнэ унафэщI Эрнст Константин и ныбжьыр илъэс 56-рэ ирокъу.
Адыгэ усакIуэ, журналист, дохутыр ПщыукI Латмир и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4, жэщым градус 1 — 3 щыхъунущ.
